Denilson Carvalho da Silva

Denilsonas Karvaljas da Silva (Denilson Carvalho da Silva; g. 2000 m. liepos 29 d.) – Brazilijos futbolininkas, puolėjas.

 Karjera 
Futbolininko karjerą pradėjo gimtinėje. Kitados priklausė „Santos“ klubui. 2021 m. persikėlė į Rio Claro FC. 2022 m. rungtyniavo Oeste FC. 2022 m. gruodžio mėn. perėjo į Inter de Limeira. 2023 m. primoje pusėje atstovavo Nova Iguaçu. Vėliau perėjo į Sertãozinho. 

 „Garliavos“ klubas 
2024 m. vasarą atvyko į Lietuvą ir prisijungė prie FK Garliava. 2024 m. liepos 26 d. debiutavo Pirmos lygos rungtynėse prieš Plungės „Babrungą“.FK BABRUNGAS 5-0 FK GARLIAVA (pagal lietuvosfutbolas.lt) Futbolininkas susitikimą pradėjo startinėje sudėtyje, pirmojo kėlinio pabaigoje (41 min.) jam buvo parodyta geltona kortelė, o rungtynių pabaigoje (87 min.) buvo pakeistas. Garliaviškiai patyrė triuškinantį pralaimėjimą rezultatu 0-5.

2024 m. rugpjūčio 31 d. pelnė pirmąjį savo įvartį Pirmos lygos rungtynėse prieš Kretingos „Miniją“. Septintąją susitikimo minutę Denilsonas pasiuntė kamuolį į vartus ir garliaviškiai išsiveržė į priekį (1-0), o rungtynės baigėsi „Garliavos“ klubo pergale rezultatu 4-2.FK Garliava 4-2 FK Minija (pagal lietuvosfutbolas.lt)

2024 m. rugsėjo 28 d. pasižymėjo įvarčiu prieš Jonavos FK Be1. Varžovai pirmavo (1-0), o Denilsonas išlygino rezultatą (1). Rungtynės baigėsi rezultatyviomis lygiosiomis 2-2.FK GARLIAVA 2-2 FK BE1 (pagal lietuvosfutbolas.lt)

 „Riterių“ klubas 
2025 m. vasarą futbolininkas persikėlė į „Riterių“ klubą.„Riterius“ papildė puolėjas iš Brazilijos

2025 m. birželio 29 d. debiutavo A lygos rungtynėse prieš Alytaus „Dainavą“. Susitikimas baigėsi alytiškių pergale 2-0. Futbolininkas rungtynes pradėjo ant atsarginių suolelio, o aikštėje pasirodė po keitimo antrojo kėlinio viduryje ir žaidė iki finalinio švilpuko.2025-06-29 Riteriai 0-2 Dainava (pagal alyga.lt)2025-06-29 Riteriai 0-2 Dainava (pagal Soccerway)FK RITERIAI 0-2 DFK DAINAVA (pagal lietuvosfutbolas.lt)

2025 m. spalio 18 d. pelnė pirmąjį savo įvartį A lygos rungtynėse prieš Kauno rajono FC Hegelmann. Susitikimą pradėjo kaip atsarginis, o aikštėje pasirodė 65 min. vietoje Jono Usavičiaus. 88 min. pasižymėjo įvarčiu. Galutinis rezultatas 2-0 Vilniaus „Riterių“ naudai.2025-10-18 Riteriai 2-0 Hegelmann (pagal alyga.lt)2025-10-18 Riteriai 2-0 Hegelmann (pagal Soccerway)FK RITERIAI 2–0 FC HEGELMANN (pagal lietuvosfutbolas.lt)Denilsonas: „Pirmas įvartis su šiais marškinėliais – fantastiškas jausmas“

 Statistika 
 A lygos statistika
SezonasKlubasRungtynėsĮvarčiai 2025 FK Riteriai 17 2
Spalvų reikšmės: 
 rungtyniavo A lygoje;

 Išnašos 

 Nuorodos 
 alyga.lt svetainė 
 SOCCERWAY
 Transfermarkt 
 lietuvosfutbolas.lt
 Globalsportsarchive

Kategorija:Brazilijos futbolininkai
Kategorija:Užsienio futbolininkai Lietuvos komandose